K Ú P N A Z M L U V A

uzatvorená podľa § 588 a nasledujúcich ustanovení Občianskeho zákonníka, zákon č. 40/1964 Zb. v znení neskorších predpisov

medzi účastníkmi:

**predávajúcim: Obec Chocholná - Velčice**

IČO: 00311642

Adresa obecného úradu : Chocholná 312, Chocholná-Velčice, PSČ 913 04

Bankové spojenie : Slovenská sporiteľňa a.s.

Číslo bankového účtu : 5028622832/0900

V zastúpení : Ing. Ľubomír Škriečka, starosta obce

(ďalej len **„predávajúci**“)

a

**kupujúcou**:

Meno a priezvisko : **Andrea Farkasová, rod. Farkasová**

Dátum narodenia : 16.5.1974

Rodné číslo : xxxxxxxxxxxx

Adresa : Rezedova 3, Bratislava 82101

Štátna príslušnosť : slovenská

(ďalej len „**kupujúca**“)

(pre všetkých spolu ďalej len „**zmluvné strany**“)

**Čl. I.**

# Predmet zmluvy

Predávajúci je výlučným vlastníkom nehnuteľnosti, zapísanej na LV číslo 1714, vedenom Okresným úradom Trenčín, katastrálnym odborom, katastrálne územie Chocholná - Velčice, obec Chocholná - Velčice, okres Trenčín a to:

* **Pozemok reg. „E“ KN p. č. 260**, pôvodné katastrálne územie Malá Chocholná, o výmere 2799 m2, druh Trvalé trávne porasty, o veľkosti podielu **1/1** (ďalej len „**pôvodná nehnuteľnosť**“).

Z pôvodnej nehnuteľnosti bol geometrickým plánom č. 36651133-S-Gp-P-331/2014, vyhotovenom spol. GEPOS s.r.o. dňa 20.08.2014, overenom dňa 27.08.2014 Okresným úradom Trenčín, katastrálnym odborom

(ďalej len „**geometrický plán**“), zameraný a oddelený :

* **Pozemok reg. „C“ KN p. č. 1906/7**, o výmere 248 m2, druh Trvalé trávne porasty, o veľkosti podielu **1/1**

Kupujúca od predávajúceho kupuje, a predávajúci kupujúcej predáva spôsobom podľa §9a ods. 8 písm. e) zákona č. 138/1991 Zb. o majetku obcí, t.j. z dôvodov hodných osobitného zreteľa nasledovnú odčlenenú ne-hnuteľnosť v katastrálnom území Chocholná-Velčice, vytvorenú uvedeným geometrickým plánom číslo, 36651133-S-Gp-P-331/2014, a to :

* **Pozemok reg. „C“ KN p. č. 1906/7**, o výmere 248 m2, druh Trvalé trávne porasty, o veľkosti podielu **1/1**

(ďalej len „**nehnuteľnosť**“).

Predávajúci ako výlučný vlastník nehnuteľnosti, ktorý je oprávnený ňou nakladať, týmto predáva nehnuteľ-nosť kupujúcej a kupujúca nehnuteľnosť od predávajúceho kupuje za podmienok dohodnutých v tejto zmluve.

Predávajúci sa zaväzuje kupujúcej nehnuteľnosť odovzdať a kupujúca sa zaväzuje za nehnuteľnosť zaplatiť dohodnutú kúpnu cenu. Kupujúca kupuje nehnuteľnosť do svojho výlučného vlastníctva v celosti (podiel 1/1).

### Čl. II.

### Kúpna cena

Kúpna cena nehnuteľnosti je zmluvnými stranami dohodnutá vo výške **3.968,-Eur** (slovom tritisícdeväťsto-šesťdesiatosem Eur), t.j. 16,-Eur/m2.

Kúpnu cenu sa kupujúca zaväzuje uhradiť predávajúcemu v prospech jeho bankového účtu uvedenom v záhlaví tejto zmluvy najneskôr do 14 dní od podpisu zmluvy oboma stranami.

**Čl. III.**

**Odovzdanie a prevzatie nehnuteľnosti**

Zmluvné strany sa dohodli, že predávajúci odovzdá nehnuteľnosť do užívania kupujúcej v deň uhradenia kúpnej ceny podľa Čl. II. tejto zmluvy.

**Čl. IV.**

##### Osobitné dojednania

1. Predávajúci ručí za nespornosť svojho vlastníckeho práva a bezbremennosť nehnuteľnosti.
2. Zmluvné strany sa dohodli, že dňom uzatvorenia tejto zmluvy predávajúci nie je oprávnený s nehnuteľ-nosťou nakladať (t.j. najmä scudzovanie, akékoľvek zaťažovanie, iné úkony, ktoré by mohli obmedziť užívanie nehnuteľnosti kupujúcemu) bez predchádzajúceho písomného súhlasu kupujúceho.
3. V prípade, že z akýchkoľvek príčin nebude povolený vklad tejto zmluvy do katastra nehnuteľností, táto zmluva sa od počiatku ruší /ex tunc/ a predávajúci sa zaväzuje bez vyzvania vrátiť zaplatenú kúpnu cenu v plnej výške v lehote do 10 dní odo dňa vydania právoplatného rozhodnutia príslušného katastrálneho odboru o zamietnutí návrhu na vklad.
4. Zmluvné strany sa dohodli, že všetky náklady súvisiace s prevodom nehnuteľnosti na kupujúci hradí ku-pujúca.
5. Obecné zastupiteľstvo obce Chocholná-Velčice uznesením č.8/2014-OZ, písm. b) zo dňa 24.10.2014 schválilo predaj nehnuteľnosti podľa tejto zmluvy kupujúcej, za kúpnu cenu uvedenú v čl. II. tejto zmluvy podľa § 9a ods. 8 písm. e) zákona č.138/1991 Zb. o majetku obcí, t.j. z dôvodov hodných osobitného zre-teľa.

**Čl. V.**

# Záverečné ustanovenia

1. Táto zmluva je platná dňom podpisu zmluvnými stranami a nadobúda účinnosť dňom nasledujúcim po dni zverejnenia na webovej stránke obce [**http://www.chocholna-velcice.sk**](http://www.chocholna-velcice.sk/dokumenty/zmluvy-dohody), pričom prevod vlastníckeho práva je účinný právoplatným povolením vkladu tejto zmluvy do katastra nehnuteľností.
2. Vzťahy výslovne neupravené touto zmluvou sa spravujú ustanoveniami Občianskeho zákonníka.
3. Zmluvné strany prehlasujú, že si zmluvu pozorne prečítali, že vyjadruje ich skutočnú, vážnu a slobodnú vôľu, že nebola uzatvorená v tiesni za nápadne nevýhodných podmienok, na dôkaz čoho pripájajú svoje podpisy zákonom predpísaným spôsobom.
4. Táto zmluva bola vyhotovená v 4 rovnopisoch, z ktorých 2 rovnopisy sú určené pre účely vkladu do Katastra nehnuteľností, 1 rovnopis obdrží kupujúca a 1 predávajúci.

V Chocholnej - Velčiciach, dňa 21. 11.2014

|  |  |  |
| --- | --- | --- |
| **Obec Chocholná - Velčice**  predávajúci  v.z. Ing. Ľubomír Škriečka, starosta |  | **Andrea Farkasová**  kupujúca |

Kúpna zmluva bola zverejnená na internetovej stránke obce Chocholná-Velčice [**http://www.chocholna-velcice.sk**](http://www.chocholna-velcice.sk/dokumenty/zmluvy-dohody)dňa **21.11.2014.**

v Chocholnej-Velčiciach 21.11.2014